CELEX: 32010R0883
Language: sl
Date: 2010-10-07 00:00:00
Title: Uredba Komisije (EU) št. 883/2010 z dne 7. oktobra 2010 o izdaji dovoljenja za novo uporabo Saccharomyces cerevisiae NCYC Sc 47 kot krmnega dodatka za teleta za vzrejo (imetnik dovoljenja Société industrielle Lesaffre)  Besedilo velja za EGP

8.10.2010   
            
            
               SL
            
            
               Uradni list Evropske unije
            
            
               L 265/1
            
         UREDBA KOMISIJE (EU) št. 883/2010
   z dne 7. oktobra 2010
   o izdaji dovoljenja za novo uporabo Saccharomyces cerevisiae NCYC Sc 47 kot krmnega dodatka za teleta za vzrejo (imetnik dovoljenja Société industrielle Lesaffre)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za pripravek Saccharomyces cerevisiae NCYC Sc 47 kot krmni dodatek za teleta za vzrejo in njegovo uvrstitev v kategorijo dodatkov „zootehnični dodatki“.
            
         
               (4)
            
            
               Uporaba navedenega pripravka je bila dovoljena za krave molznice z Uredbo Komisije (ES) št. 1811/2005 (2), za govedo za pitanje z Uredbo Komisije (ES) št. 316/2003 (3), za odstavljene pujske z Uredbo Komisije (ES) št. 2148/2004 (4), za svinje z Uredbo Komisije (ES) št. 1288/2004 (5), za kunce za pitanje z Uredbo Komisije (ES) št. 600/2005 (6), za konje z Uredbo Komisije (ES) št. 186/2007 (7), za koze in ovce molznice z Uredbo Komisije (ES) št. 188/2007 (8), za jagnjeta za pitanje z Uredbo Komisije (ES) št. 1447/2006 (9), za prašiče za pitanje z Uredbo Komisije (ES) št. 209/2008 (10) ter za bivolice molznice z Uredbo Komisije (ES) št. 232/2009 (11).
            
         
               (5)
            
            
               V podporo zahtevku za izdajo dovoljenja za ta pripravek za teleta za vzrejo so bili predloženi novi podatki. Evropska agencija za varnost hrane („Agencija“) je v mnenju z dne 7. aprila 2010 (12) navedla, da Saccharomyces cerevisiae NCYC Sc 47 v predlaganih pogojih uporabe nima škodljivega vpliva na zdravje živali in ljudi ali okolje ter da njegova uporaba izboljšuje povprečno dnevno prirast teže ciljne živalske vrste. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena Saccharomyces cerevisiae NCYC Sc 47 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 291, 5.11.2005, str. 12.
   
      (3)  UL L 46, 20.2.2003, str. 15.
   
      (4)  UL L 370, 17.12.2004, str. 24.
   
      (5)  UL L 243, 15.7.2004, str. 10.
   
      (6)  UL L 99, 19.4.2005, str. 5.
   
      (7)  UL L 63, 1.3.2007, str. 6.
   
      (8)  UL L 57, 24.2.2007, str. 3.
   
      (9)  UL L 271, 30.9.2006, str. 28.
   
      (10)  UL L 63, 7.3.2008, str. 3.
   
      (11)  UL L 74, 20.3.2009, str. 14.
   
      (12)  EFSA Journal (2010); 8(4):1576.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
               
               
                  
                               
                           
                           
                              
                                 Sestava dodatka
                              
                              Pripravek Saccharomyces cerevisiae NCYC Sc 47 vsebuje najmanj 5 × 109 CFU/g.
                           
                        
                               
                           
                           
                              
                                 Lastnosti aktivne snovi
                              
                              
                                 Saccharomyces cerevisiae NCYC Sc 47
                           
                        
                               
                           
                           
                              
                                 Analitske metode
                                  (1)
                              
                              Metoda štetja na politi plošči z uporabo agarja, pripravljenega iz ekstrakta kvasovk kloramfenikola, na podlagi metode ISO 7954.
                              Verižna reakcija s polimerazo (PCR).
                           
                        
               
                  Teleta za vzrejo
               
               
                  —
               
               
                  1,5 × 109
                  
               
               
                  —
               
               
                  V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
               
               
                  28.10.2020
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives